Etikkutvalget drøfter forhåndsfiltrering, men lander på at det vil være krevende gitt feilmargin knyttet til eksisterende ESG-indekser. Det mener vi ikke er tilstrekkelig begrunnelse for å avvise forhåndsfiltrering som verktøy, av to grunner:
I dag forbedres ESG-indekser fortløpende, og flere andre investorer med store porteføljer benytter slike verktøy til siling av investeringsobjekter. Feilmarginen er dessuten større for fond som ikke fører en selskapsdialog og som ikke har mulighet til å gjøre selvstendige vurderinger, slik tilfellet er for Oljefondet. Dessuten baserer Norges Bank i dag sin landgodkjenning på nettopp slike rangeringer og ESG-indekser.  Etikkutvalget foreslår å åpne for å ekskludere selskaper basert på risiko og manglende informasjon. Vårt forslag er derfor ikke vesensforskjellig, men går ett skritt lenger, og foreslår en systematisk risikovurdering, altså aktsomhetsvurderinger, av selskaper før man investerer.